Ramaphosa wil van SA ’n ekonomiese mag maak, en die jong vrou wat hom daarmee gaan help, blyk al die regte stoffasie te hê.
En om die 52 staatshoofde in Londen van sy erns te oortuig, het hy op die vooraand van die forum sy nuwe ekonomiese A-span aangekondig.
Sy het op Hammanskraal, ’n arm maar skilderagtige plattelandse distrik noord van Pretoria, grootgeword.
“Ons was in ’n instelling wat in ons geglo het. Ons het geweet ons word ernstig opgeneem; daarom het ons onsself ernstig opgeneem,” het sy al oor St. Barnabas gesê.
Sy het ’n B.Com.-graad in regte en ekonomie asook ’n meestersgraad in ekonomie aan Wits behaal. As ’n Rhodes-beurshouer het sy ’n M.B.A.- en M.Sc.-graad in ontwikkelingsekonomie aan die Universiteit van Oxford in Engeland verwerf.
“Baie wêreldleiers en briljante denkers doen by Oxford aan om praatjies te lewer. Om sommige van hulle te ontmoet het ’n mens se geneigdheid getemper om sulke individue op ’n voetstuk te plaas. Om te besef iemand soos Hillary Clinton is eintlik ’n gawe, hardwerkende tannie en nie ’n mitiese supervrou nie, is nogal bevrydend en inspirerend. Skielik het dit gevoel asof baie dinge binne jou bereik is,” het sy aan Change Exchange vertel.
As sodanig het sy ’n groot rol daarin gespeel om 15 boumaatskappye wat tenders vir die 2010-Wêreldbekersokkertoernooi onbehoorlik beïnvloed het aanspreeklik te hou.
Hulle is ’n rekordboete van R1,46 miljard opgelê. Makhaya was voorheen ook ’n direksielid van MTN Suid-Afrika en die Vumelana Advisory Fund, ’n organisasie sonder winsoogmerk wat gemeenskappe in grondhervormingsprogramme hul grond help ontwikkel.